Menteri Besar Johor

Menteri Besar Johor () ialah ketua kerajaan bagi negeri Johor Darul Takzim. Menteri Besar Johor dilantik oleh Sultan Johor dalam kalangan ahli Dewan Negeri Johor yang mendapat kepercayaan majoriti ahli Dewan Negeri Johor pada hemat Sultan Johor. Menteri Besar Johor juga merupakan ahli Majlis Mesyuarat Kerajaan Negeri Johor yang turut dianggotai oleh ahli Dewan Negeri Johor yang lain.

Dalam sejarah Menteri Besar Johor, Dato' Jaafar Haji Muhammad ialah Menteri Besar Johor paling lama dengan memegang jawatan selama 33 tahun, diikuti Tan Sri Abdul Ghani Othman selama 18 tahun, Tan Sri Othman Saat selama 15 tahun, Ungku Abdul Aziz Ungku Abdul Majid selama 12 tahun dan Tan Sri Muhyiddin Yassin selama 9 tahun.

Keluarga Dato' Jaafar Haji Muhammad adalah keluarga yang sangat dikenali di Johor. Hal ini demikian kerana tiga anak Dato' Jaafar (termasuk Dato' Onn Jaafar) pernah menjadi Menteri Besar Johor. Tun Hussein Onn, anak Dato' Onn Jaafar merupakan Perdana Menteri Malaysia ke-3.

Senarai Menteri Besar Johor
Berikut merupakan senarai Menteri Besar Johor sejak 1886:

Kunci warna (untuk parti-parti politik):

Keistimewaan Menteri Besar Johor 

 Tempoh jawatan paling lama: Jaafar Haji Muhammad
 Tempoh jawatan paling singkat: Sahruddin Jamal
 Paling muda semasa menjawat Menteri Besar: Muhyiddin Yassin
 Pertama dilantik sebagai Timbalan Perdana Menteri: Muhyiddin Yassin
 Pertama dilantik sebagai Perdana Menteri: Muhyiddin Yassin

Senarai bekas Menteri Besar Johor yang masih hidup

Tan Sri Muhyiddin Yassin merupakan bekas Menteri Besar Johor yang pertama dilantik sebagai Timbalan Perdana Menteri Malaysia dan Perdana Menteri Malaysia.

Beliau juga merupakan Perdana Menteri Malaysia pertama yang mempunyai dua kerusi di dewan perundangan, iaitu kerusi Dewan Rakyat Malaysia untuk Pagoh dan kerusi Dewan Negeri Johor untuk Gambir (9 Mei 2018 hingga 22 Januari 2022).

Lihat juga 
 Menteri Besar
 Saujana (Kediaman Rasmi Menteri Besar Johor)
 Kerajaan Negeri Johor

Rujukan